Ինչ վերաբերվում է փորձաքննության եւ քննության տեւողության կապին, ապա այդպիսի կապը միշտ չէ որ առկա է։ Լինում են դեպքեր, երբ արագությունը կապված է տեխնոլոգիայից՝ կան փորձաքննության տեսակներ, որոնց ընթացքում օգտագործվող տեխնոլոգիաները թույլ չեն տալիս դրանք արագ ավարտել։ Բացի դրանից, ոչ հաճախ փորձագետները փորձաքննությունը նախաձեռնողին միջնորդում են լրացուցիչ նմուշների եւ նյութերի ներկայացման վերաբերյալ։ Եվ մինչեւ այն հասնում է հասցեատիրոջը, մինչեւ լրացուցիչ նմուշները եւ նյութերը տրամադրվում են փորձագետներին, գործընթացն առաջ չի շարժվում։ Կարող են լինել նաեւ սեզոնային պատճառներ, օրինակ, շինարարատեխնիկական փորձաքննության ժամանակ ձյան մետրանոց շերտի հետ ոչինչ անել հնարավոր չէ։